அதன்பின் இந்தப் பகுதியில் டாக்டர் அன்னிபெசன்ட் அம்மையார் குடியேறினார். அவரின் பெயரால் பெசன்ட் நகர் உருவானது. அன்றிலிருந்து இந்தக் கடற்கரை பெசன்ட் நகர் பீச் என்ற பெயராலும் அழைக்கப்படுகிறது. எலியட் பீச், பெசன்ட் நகர் பீச் இரண்டுமே ஒன்றுதான். ஆங்கிலேய ஆட்சி காலத்தில் இந்தக் கடற்கரைக்கு ஆங்கிலேயர்கள் மட்டுமே வரமுடியும். இந்தியர்களுக்கு அனுமதியில்லை. இந்தக் கடற்கரையின் தொடக்கத்தில் அடையாறு கடலில் கலக்கும் இடத்தில் ஒரு உடைந்த பாலம் இருக்கிறது. இதுவொரு அருமையான அழகான இடம்.